Document ID: /roh_data/filtered/fineweb-2-filterrobots_roh.jsonl.gz/46006

Medis e psichiaters svizzers han dapli stress
- Mesemna, 6.1.2016, 15:17
Dapi che la pauschala per cas è vegnida introducida, han ils medis en Svizra dapli lavur da scriver e damain temp. Tenor ina retschertga da la Federaziun dals medis svizzers è il cas cler.
Cun l'introducziun da la pauschala per cas hajan ils medis dapli lavur. Quatras hajan els damain peda per ils pazients. Quai demussa ina retschertga da la Federaziun dals medis svizzers FMH.
Ultra da quai haja mintga segund medi d'ospital inditgà da star savens sut pressiun. Tenor la retschertga saja il stress s'augmentà tar tut las gruppas da medis dapi l'onn 2013. Il pli fitg dentant tar ils psichiaters.
RR novitads 16:00